Phillip Allen Sharp

Phillip Allen Sharp (født 1944) er en amerikansk genetiker og molekylærbiolog. Han ble tildelt Nobelprisen i fysiologi eller medisin sammen med Richard J. Roberts i 1993 for deres oppdagelser av introner i eukaryotisk DNA.

Oppdagelsen innebærer at nukleotid-sekvensen for et gen kan inne holde sekvenser, introner, som ikke oversettes til aminosyrer i det endelige sluttproduktet av genet, proteinet. I prosessen med å skape proteinet, proteinsyntesen, splittes den opprinnelige sekvensen som kopieres til mRNA  (budbærer-RNA) opp i biter og settes sammen igjen uten de opprinnelige  intron-sekvensene, før proteinskapingen skjer. Denne oppsplittingen av  sammensetting kan skje på ulike sett, noe som medfører at et og samme  gen kan gi opphav til flere ulike proteiner.

Sharp ble også tildelt Albert Lasker Basic Medical Research Award i 1988 og National Medal of Science i 2004.

 Referanser 

 Eksterne lenker 

Kategori:Genetikere
Kategori:Nobelprisvinnere fra USA
Kategori:Nobelprisvinnere (fysiologi eller medisin)
Kategori:Personer fra Pendleton County i Kentucky